Burgers από κρανιό με αβοκάντο σε ψωμάκι ολικής
Ένα γευστικότατο και λαχταριστό μπέργκερ με νόστιμο κρανιό και βουτυράτο αβοκάντο, γίνεται εύκολα και γρήγορα, σε μόλις 10 λεπτά. Είναι ελαφρύ, θρεπτικό και υγιεινό, ιδανικό για γεύματα με την οικογένεια και φίλους.
800 γρ. φιλέτο κρανιού (χωρίς δέρμα), 4 κ. σούπας κορνφλάουρ, χυμό και ξύσμα από 1 λεμόνι, 4 κουτ. σούπας μαϊντανό ψιλοκομμένο, 4 κουτ. σούπας κάππαρη ψιλοκομμένη, αλάτι και φρεσκοτριμμένο πιπέρι, 4 ψωμάκια ολικής, 1 αγγούρι μικρό κομμένο σε λωρίδες, 1 αβοκάντο σε φέτες, λίγα φύλλα σαλάτας / φύτρες φασολιών ή αρακά, λίγο λεμόνι, μαγιονέζα, πατάτες τηγανητές (προαιρετικά) ή σπιτικά chips
Για να φτιάξουμε burgers από κρανιό με αβοκάντο σε ψωμάκι ολικής, αρχικά με τη βοήθεια δυο μαχαιριών ή στο μπλέντερ ψιλοκόβουμε τα φιλέτα κρανιού.Στη συνέχεια, βάζουμε σε μπολ τα ψιλοκομμένα φιλέτα κρανιού, το κορνφλάουρ, το ξύσμα λεμονιού, τον μαϊντανό και την κάππαρη, αλάτι και πιπέρι.Πλάθουμε τέσσερα μεγάλα ή οκτώ μικρότερα burgers και τα αφήνουμε για λίγο στο ψυγείο. Ζεσταίνουμε ένα σχαροτήγανο.Έπειτα, λαδώνουμε τα burgers.Τα ψήνουμε για 4 – 5 λεπτά από κάθε πλευρά. Αλείφουμε με μαγιονέζα τους πάτους στα ψωμάκια.Από πάνω βάζουμε φύλλα σαλάτας ή φύτρες και φετούλες αβοκάντο. Ραντίζουμε με λίγο λεμόνι και ακουμπάμε ένα burger. Σερβίρουμε, τα burgers από κρανιό με αβοκάντο σε ψωμάκι ολικής, με πατάτες τηγανητές ή chips.
Αβοκάντο,Πατάτες,Ψάρι